सामग्री: ऐतिहासिक सुल्तान अहमद नाम के पूरे इलाके में, जहाँ दौरे उस्मानिया (ऑटोमन एम्पायर) के शक्तिशाली सुल्तानों की बेगमें अपने चेहरे ढके घूमती होंगी, तुर्की की नई पीढ़ी ने अपने चेहरे एक बार फिर बुर्क़े से ढंकना शुरू कर दिया है.

सेक्युलर तुर्की में बुर्क़े और हिजाब पर 1980 में प्रतिबंध लगाया गया था, कुछ साल पहले मौजूदा सरकार ने ये पाबंदी उठा ली. हालांकि अदालत ने इस फ़ैसले को रद्द कर दिया लेकिन बुर्क़े और हिजाब के सैलाब को रोकना मुश्किल हो गया.

कुछ दिनों पहले मैं चार साल के बाद एक बार फिर तुर्की गया. पिछली यात्रा की तुलना में इस बार इस्तांबुल की ऐतिहासिक सड़कों पर दो बदलाव साफ़ दिखाई दिए -- बुर्क़ा और हिजाब पहने महिलाओं की संख्या में बढ़ोतरी और पर्यटकों की संख्या में भारी कमी. चार सालों में तुर्की बदला-बदला सा नज़र आया और इन दोनों परिवर्तनों के पीछे हाथ था सियासत का.

हिजाब की वापसी इस्लामीकरण से जुड़ी है जबकि पर्यटकों की संख्या में कमी का कारण रूस से बिगड़ते सम्बन्ध हैं. यहां आने वाले पर्यटकों में सब से अधिक रूस से आते हैं. आये दिन होने वाले बम धमाके भी विदेशियों को यहां आने से रोकते होंगे.

समाप्त

तुर्की बदलाव के दौर से गुज़र रहा है. वहां के लोगों ने मुझे बताया कि समाज में इस्लाम की वापसी तेज़ी से हो रही है. दूसरी ओर आधुनिक तुर्की के संस्थापक कमाल अतातुर्क की हस्तक्षेप न करने की विदेश नीति कमज़ोर पड़ती जा रही है. अब तुर्की सीरिया, ईरान और मिस्र के मुद्दों से घिरा नज़र आता है.

कमाल अतातुर्क ने तुर्की को आधुनिक, सेक्युलर और प्रगतिशील बनाने की जो कोशिश की थी आज का तुर्की उससे बहुत अलग है.

तुर्की में मैं जहाँ भी गया और जिससे भी बातें कीं, मुझे लगा भारत और तुर्की में कितनी समानता है. तुर्की कई मायनों में भारत जैसा है. भारत इसका संविधान सेक्युलर है, भारत में हिन्दू बहुमत है तो तुर्की में मुस्लिम बहुमत लेकिन इसके बावजूद दोनों देशों का समाज बहुलतावादी है, सेक्युलर होने के बावजूद दोनों देशों के समाज में धार्मिक लोग ज़्यादा हैं और धर्म आम जीवन में एक अहम भूमिका अदा करता है.

कुसादासी बीच रिसॉर्ट में एक युवती आयशा से मुलाक़ात हुई. वो हमें अपने दोस्तों से मिलाने ले गई जिनमें एक प्रोफेसर भी शामिल थे. वो इस बात पर गर्व महसूस कर रहे थे कि उनका ख़ून पूरी तरह से तुर्क नहीं है. वो तुर्क राष्ट्रवाद का मज़ाक़ उड़ा रहे थे. उनके...\nपिछली सामग्री को संक्षेप में निम्नानुसार किया जा सकता है:
इस्तांबुल में ऐतिहासिक ब्लू मॉसक के क़रीब तंग जगह पर बुर्क़ा और हिजाब पहनकर घूमती महिलाएँ बड़ी संख्या में दिखती हैं.